**ESKARI EREDUA: UPV/EHU TRATATZEN ARI DEN DATU PERTSONALAK EZABATZEKO ESKUBIDEA EGIKARITZEKO**

**Datu pertsonal hauek ezabatzeko eskaria egin nahi dut:**

|  |  |
| --- | --- |
| Tratatutako datuak |  |
| Hartzailea | Universidad del País Vasco/Euskal Herriko Unibertsitatea  Hartzailea: Datuak Babesteko ordezkaria  (zehaztu ordezkariaren helbidea edo UPV/EHUrena)  Sarriena auzoa z/g  48940 Leioa (Bizkaia) |

**Eskari egilearen datuak:**

|  |  |  |  |  |  |  |  |
| --- | --- | --- | --- | --- | --- | --- | --- |
| Abizenak: |  | | |  | | | |
| Izena: |  | | | NAN: | |  | |
| Kalea: |  | | Zk.: |  | Solairua: |  | |
| Herria: |  | Lurralde historikoa: | |  | | | Posta kod.: |
| Telefonoa: |  | Posta elektronikoa: | |  | | | |

**Legezko ordezkariaren datuak:**

|  |  |  |  |
| --- | --- | --- | --- |
| Abizenak: |  |  | |
| Izena: |  | NAN: |  |

Datuak babesteko arautegian zehaztutakoaren babesean, nire datuak ezabatzeko eskubidea egikaritu nahi dut. Eskari hori egiteko arrazoiak dira:

🞎 Nire datu pertsonal horiek ez dira jada beharrezkoak bildu zirenean zeuden helburuen argitan edo beste era batera tratatzen dira.

🞎 Tratamenduaren kontra nago, eta tratamenduak ez dauka legezko bestelako oinarririk.

🞎 Nire datu pertsonalak legez kontra tratatu dira.

🞎 Datu pertsonalak ezabatu egin behar dira legea betetzeko, hain zuzen ere tratamenduaren arduradunari ezar dakiokeen Batasuneko edo estatu kideetako zuzenbidean jasotako legea betetzeko.

🞎 Datuak informazioaren gizarteko zerbitzuak oinarri hartuta lortu dira, hau da: Europako Parlamentuak eta Kontseiluak apirilaren 27an emandako 2016/679 EB Erreglamenduak, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoak, 8. artikuluan aipatutako zerbitzuak oinarri hartuta.

Arrazoi horiek eskariari erantsitako agiri hauen bidez egiaztatzen ditut:

* ………………………
* ………………………
* ………………………

Beraz, ESKATZEN DUT:

1.- Goian adierazitako datu pertsonalak ezabatzea oinarri hartuta aipatutako arrazoiak.

2.- Datuak ezabatu egin direla jakinaraztea.

3.- Nire datuak hartu dituzten tratamendu arduradunei ezabatu diren datuen berri ematea, beraiek ere ezaba ditzaten datu horiek.

Tokia eta eguna

Eskatzailearen sinadura

**INFORMAZIO OSAGARRIA**

**I. - Eskaria betetzeko argibideak eta eskariari erantsi beharrekoak**

* Eskatutako datu guztiak zehaztu behar dira eta interesdunak sinatu egin behar du eskaria.
* Beharrezkoa da datuak ezabatzeko eskaria justifikatzen duen dokumentazioa eranstea, edo, bestela, lehenago adierazitako adostasuna ezeztatzea.
* Interesatuaren NANaren fotokopia erantsi behar da edo identifikatzeko balio duen legezko beste edozein agiri.
* Pertsona interesatua adin txikikoa bada edo ezgaituta badago, legezko ordezkariaren NANaren fotokopia erantsi behar da edo identifikatzeko balio duen legezko beste edozein dokumenturena. Kasu honetan, gainera, legezko ordezkaritza egiaztatzen duen benetako agiriaren fotokopia ere aurkeztu beharko da.

**II. - Eskubidea egikaritzen duen pertsonak jarraitu beharreko prozedura:**

* Datuak ezabatzeko eskaria Datuak Babesteko ordezkariari zuzendu behar zaio unibertsitateko erregistro orokorretako batean aurkeztuta edo urriaren 1eko 39/2015 Legeak, Administrazio Publikoen Administrazio Prozedura Erkidearenak, 16.4 artikuluan zehaztutako beste edozein bide erabilita. UPV/EHUren erregistro orokorrak dira UPV/EHUko Erregistro Orokorraren Antolaketa eta Funtzionamendurako eta Erregistro Elektronikoa Sortzeko Arautegian zehaztutakoak (UPV/EHUko Gobernu Kontseiluak 2012ko maiatzaren 16ko erabakiaren bidez onartutako Arautegia; ekainaren 18ko EHAA). Datuak Babesteko arduradunak tratamenduaren arduradunari helaraziko dio eskaria.
* Idazkia bidali dela frogatze aldera, komeni da UPV/EHUko erregistroaren bidez egitea bidalketa, hartara idatziak erregistroko sarrera-zigilua izan dezan.

**III.- Tratamenduaren arduradunak jarraitu beharreko prozedura:**

* Arduradunak gehienez ere hilabeteko epean eman beharko dio erantzuna eskari egileari, eskaria hartu duenetik kontatzen hasita.
* Epe hori igarota ez bada berariazko erantzunik eman, eskaria ezetsi egin dela ulertu beharko da.
* Datuak ezabatzeko eskaria lehenengo bi arrazoietan oinarritu bada, eskaria ezetzi egingo da baldin eta tratamendua beharrezkoa bada behean adierazitako helburuetarako (lehenengo bi arrazoiak: 1.- Datu pertsonal horiek ez dira jada beharrezkoak bildu zirenean zeuden helburuen argitan edo beste era batera tratatzen dira; 2.- Tratamendurako emandako adostasuna kendu egin du interesdunak, eta tratamenduak ez zeukan, adostasunaz gain, beste legezko oinarririk).

a) Adierazpen eta informazio askatasunerako eskubidea egikaritzeko;

b) Tratamenduaren arduradunari aplikagarria zaion Batasuneko edo estatu kideetako zuzenbidean ezarritako lege eginbehar bat betetzeko, edo interes publikoaren izenean edo tratamenduaren arduradunari esleitutako botere publikoen izenean burututako eginkizun bat betetzeko.

c) Osasun publikoaren alorreko interes publikoari buruzko arrazoiak direla medio, 2016/679 (EB) Erreglamenduko 9.2 artikuluko h) eta i) letretan eta 9.3 artikuluan xedatutakoaren arabera.

d) tratamenduaren helburua bada interes publikoaren izenean artxibatzea, edo ikerketa zientifikoa, historikoa edo estatistikoa egitea, 2016/679 (EB) Erreglamenduko 89.1 artikuluaren arabera, noiz eta artikulu honetako 1. zenbakiko eskubideak ezinezko egiten duen edo nabarmen galarazten duen tratamenduaren helburuak lortzea; edo

e) erreklamazioak formulatzeko, egikaritzeko.

* Datuak ezabatzeko eskariaren oinarria interesduna tratamenduaren kontra dagoela bada, baina tratamenduaren helburua bada interes publikoaren izenean artxibatzea, edo ikerketa zientifikoa, historikoa edo estatistikoa egitea 2016/679 (EB) Erreglamenduko 89.1 artikuluaren babesean, interesdunak, bere egoera partikularra dela eta, eskubidea izango du, edozein unetan, bere datu pertsonalen tratamenduaren aurka egiteko, betiere, datuen tratamendua beharrezkoa ez bada eginkizun bat betetzeko interes publikoaren izenean.
* Datuak ezabatzeko eskaria onartuz gero, arduradunak hamar egun balioduneko epean ezabatu beharko ditu datuak, eskaria hartu zuenetik kontatzen hasita.
* Datuak ezabatzeak datuok blokeatzea ekarriko du; alabaina, datu horiek administrazio publikoen, epaileen eta auzitegien esku egoten jarraituko dute, datuen tratamenduaren ondorioz sor daitezkeen erantzukizunak aintzat hartzeko, erantzukizun horien preskripzio epeak iraun bitartean. Epe hori amaitu ondoren, datuak behin betiko ezabatuko dira, eta horren berri emango zaio interesdunari.
* Argi dagoenean ez dagoela datuen tratamendutik erator daitekeen erantzukizunik, datuak fisikoki ezabatuko dira. Hori egiterik ez badago, erantzuleak datuak blokeatu egingo ditu, inork erabili edo tratatu ez ditzan.
* Tratamenduaren arduradunak 2016/679 (EB) Erreglamenduko 17. artikuluari jarraituz ezabatutako datuen berri emango die datu pertsonal horien hartzaile izan diren guztiei, ez bada jakinarazpen hori egitea ezinezkoa dela edo horrek eskatzen duen ahalegina neurriz kanpokoa dela. Arduradunak hartzaile horiek nortzuk diren jakinaraziko dio interesatuari, hark hala eskatuz gero.
* Datuak doan ezabatuko dira.

**IV.- Araudia:**

* Europako Parlamentuak eta Kontseiluak apirilaren 27an emandako 2016/679 EB Erreglamendua, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa, 17. eta 19. artikuluak.
* Datu Pertsonalak Babesteari buruzko 15/1999 Lege Organikoa, abenduaren 13koa, 16 artikulua.
* Abenduaren 21eko 1720/2007 Errege Dekretua, Datu pertsonalak babesteari buruzko abenduaren 13ko 15/1999 Lege Organikoa garatuko duen erregelamendua onartzen duena, 23., 24., 25., 26., 31., 32. eta 33. artikuluak.
* 2/2004 Legea, otsailaren 25ekoa, Datu pertsonaletarako jabetza publikoko fitxategiei eta datuak babesteko euskal bulegoa sortzeari buruzkoa, 8. eta 9. artikuluak.
* Urriaren 18ko 308/2005 Dekretua, garatzen duena 2/2004 Legea, otsailaren 25ekoa, Datu pertsonaletarako jabetza publikoko fitxategiei eta datuak babesteko euskal bulegoa sortzeari buruzkoa, 9. artikulua.
* Datu Pertsonalak Babesteari buruzko UPV/EHUren Arautegia, unibertsitateko Gobernu Kontseiluak 2008ko apirilaren 10ean onartua, 13., 16. eta 18. artikuluak.

**V. - Erreklamazioak (eskubideen babesa):**

* Eskari egilearen ustez oztoporik jarri badiote bere datuak ezabatzeko eskubidea egikaritu nahi izan duenean, erreklamazioa jarri ahal izango du Datuak Babesteko Euskal Bulegoan, bulegoak interesdunaren eskubideak babesteko prozedura abiaraz dezan.
* Horretarako, interesdunak datuak ezabatzeko eskaria egin zuenetik hamar egun igarota egon beharko dira, hori baita eskariari berariazko erantzuna emateko epea.
* Erreklamazioa Datuak Babesteko Euskal Bulegoari zuzendu behar zaio (Tomas Zumarraga Dohatsuaren kalea 71, 3.a - 01008 Gasteiz - tel.: Tel. 945 01 62 30 – faxa: 945 01 62 31 avpd@avpd. eus - www. avpd. eus), honako agirietako bat erantsita:
* Tratamenduaren arduradunak datuak ezabatzeko eskariari emandako ezezkoa.
* Datuak ezabatzeko eskariaren kopia, UPV/EHUren erregistroko sarrera-zigiluarekin.
* Posta bulegoko zigiluaren kopia, eskaria ohiko postaz egin bada.